કેન્દ્રીય માધ્યમિક શિક્ષણ બોર્ડ (સીબીએસઈ)ના વિદ્યાર્થીઓ માટે મોટા સમાચાર છે. ધોરણ ૧૦માં ગણિત અને ધોરણ ૧૨માં ઇકોનોમિક્સની પરીક્ષા ફરી લેવાનો નિર્ણય કરવામાં આવ્યો છે. અલબત્ત આ પરીક્ષા કયા દિવસે લેવામાં આવશે તે અંગેની જાહેરાત હજુ સુધી કરવામાં આવી નથી. કેન્દ્રીય માધ્યમિક શિક્ષણ બોર્ડ દ્વારા આજે પરિપત્ર જારી કરીને ફરી પરીક્ષા લેવા અંગેની માહિતી આપવામાં આવી છે. પરિપત્રમાં જણાવવામાં આવ્યું છે કે, તારીખ અને અન્ય વિગતો સીબીએસઈ બોર્ડની વેબસાઇટ ઉપર મુકીદેવામાં આવશે. ફરી પરીક્ષા લેવાના નિર્ણયના કારણે વિદ્યાર્થીઓમાં ફરી એકવાર ચિંતાનું મોજુ ફરી વળ્યું છે. સીબીએસઈએ બે પેપર ફરીથી લેવાની વાત કરી છે. બીજી બાજુ આ વર્ષે સીબીએસઈ બોર્ડની પરીક્ષામાં પેપર લીક થવાની ચર્ચા હતી. કેટલાક મામલામાં પોલીસ દ્વારા તપાસ કરવામાં આવી રહી છે. મિડિયા રિપોર્ટમાં જણાવવામાં આવ્યું છે કે, પરીક્ષાને દોષમુક્ત રાખવા માટે આ નિર્ણય લેવામાં આવ્યો છે.